**Ștafeta**

*Ștefan Augustin Doinaș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Laudator temporis acti?

Dimpotrivă:

sprintena,

mima mea

paște zina de mâine.

Înnebunită de nașteri,

zarea

cu pântecul flasc

respiră ca un golf magic.

Vânt mai înalt nu cunosc:

sub stindarde în zdrențe

viscerele lumii

răcnesc,

în gavanele dreptilor

sunt găuriți butucii

de la roțile Carului Mare.

Admirabil:

voi zidi

și eu

pulberea și-adevărul,

în lacrima incunabulelor

am s-ating zorile.

Sunt schimbul trei

al Vandaliei,

stilul delfin!

Așteptați-mă doar o clipă:

să așez capul Sfinxului

într-o vază...